Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 858/09/3307	Prievidza, 8.7.2014
EEČ : 2-27-116-2014

U Z N E S E N I E

Trestná vec:	obvinený XXXXX 
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 498/2008 Zbierky zákonov

Rozhodol: 	prokurátor Okresnej prokuratúry Prievidza
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
1.) dňa 23.9.2009 presne nezisteného času do 01.15 hod. dňa 24.9.2009 v Prievidzi na ul. XXXXX prevzal igelitovú tašku s obsahom plastového valca o dĺžke 3 cm s obsahom 4,25 g. hydrochloridu pseudoefedrínu, ktorý je v zmysle zákona č. 331/2005 Z. z o orgánoch štátnej správy vo veciach drogových prekurzorov zaradený do I. skupiny prekurzorov určených na výrobu metamfetamínu, a igelitový sáčik s hnedým práškom o hmôt. 0,26g s obsahom THC 2,9% hmotn. čo zodpovedá 1 obvykle jednorázovej dávke konopy, pričom uvedená vec bola nájdená u obvineného v odkladacom priestore stredového panela osobného motorového vozidla Nissan Almera, EČ: PD-024 DE pri cestnej prehliadke hliadkou Obvodného oddelenia XXXXX dňa 24.9.2009 o 01.05 hod. v Sebedraží na ul. XXXXX,
2.) od doposiaľ nezistenej doby až do 27.10.2009 v mieste svojho trv. bydliska v Novákoch na ul. XXXXX prechovával pre vlastnú potrebu rastlinný materiál rodu Cannabis - konopa s prítomnosťou látky tetrahydrokanabiniol (THC), ktorá je zaradená do I. skupiny omamných a psychotropných látok v zmysle Zákona č. 13/2004 Z. z., pričom množstvo bolo odborným vyjadrením určené na 3-7 dávok obvykle využiteľného rastlinného materiálu.
3.)  dňa 07.11.2009 v čase od 04.00 hod. do 06.15 hod. z pe¨ľaženky, ktorá sa nachádzala vo vrecku riflí, ktoré boli zavesené na vešiaku v spálni rodinného domu v Novákoch na ul. XXXXX XXXXX nezisteným spôsobom odcudzil 20,- €, platobnú kartu VÚB Banka k účtu SENIOR konto číslo 1181924759, vystavenú na meno XXXXX, nar. XXXXX, bytom XXXXX, ul. XXXXX a zelený papierik, na ktorom bol napísaný PIN kód k tejto platobnej karte, následne túto platobnú kartu neoprávnene použil v bankomate Slovenskej sporiteľne v Novákoch, XXXXX, kde vykonal tri neoprávnené výbery a to v čase o 07.30 hod., o 07.31 hod., 07.31.50 hod., pričom tretí výber bol neplatný, spolu z účtu vybral 130,- Eur, následne o 08.34 hod. vykonal ďalší neoprávnený výber v bankomate Slovenskej sporiteľne Bojniciach, ul. XXXXX číslo bankomatu 003812, pričom tento výber bol zamietnutý a karta zostala v tomto bankomate, čím spôsobil poškodenému XXXXX celkovú škodu vo výške 150,-€.

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Vyšetrovateľ OR PZ, Odboru kriminálnej polície XXXXX viedol trestné stíhanie proti obvinenému XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 odsek 1 Trestného zákona a dva prečiny nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona, ktorých sa dopustil na tom skutkovom základe, ako je uvedené vo výrokovej časti tohto uznesenia.

Po skončení vyšetrovania mi bol predložený vyšetrovací spis s návrhom na zastavenie trestného stíhania.	

Preskúmaním vyšetrovacieho spisu som zistil, že obvinený XXXXX bol rozsudkom Krajského súdu Prešov č. k. 4 To 17/12-2494 zo dňa 22.6.2012, právoplatného 22.6.2012 odsúdený za obzvlášť závažný zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 odsek 1 písmeno c/, d/ Trestného zákona spáchaného formou spolupáchateľstva podľa § 20 Trestného zákona, za ktorý mu bol  uložený podľa § 172 odsek 2 Trestného zákona s použitím § 41 odsek 3 Trestného zákona,  38 odsek 2, odsek 4 Trestného zákona, § 37 písmeno m/ Trestného zákona spoločný trest odňatia slobody vo výmere 11 rokov 8 mesiacov a podľa § 48 odsek 4 Trestného zákona bol pre výkon uloženého trestu zaradený do ústavu na výkon so stredným stupňom stráženia. Zároveň mu bol podľa § 76 odsek 1, § 78 odsek 1 uložený ochranný dohľad v trvaní 2 roky a podľa § 73 odsek 2 písmeno c/ Trestného zákona uložené ochranné protitoxikomanické liečenie a ochranné protialkoholické liečenie ústavnou formou.

Za prečiny, za ktoré je obvinený XXXXX v súčasnej dobe trestne stíhaný je možné uložiť trest od¨ľatia slobody na 1 rok až 5 rokov.

Vzhľadom na to, že stíhané vyššie uvedené prečiny  sú spáchané pred vyhlásením rozsudku Krajského súdu Prešov č. k. 4 To 17/12-2494 zo d¨ľa 22.6.2012, právoplatného 22.6.2012 a prichádzalo by tak do úvahy uloženie súhrnného trestu, pričom na už uložený trest by to nemalo žiadny vplyv. Vzhľadom na túto skutočnosť možno považovať uložený trest obvinenému vo výmere 11 rokov 8 mesiacov predchádzajúcim rozsudkom za dostatočný z hľadiska individuálnej a generálnej prevencie ako aj z hľadiska represie.

Preto som rozhodol tak ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

Mgr. Marko Sališ
prokurátor